Fajitas με χοιρινό (βίντεο)
Ο σεφ μάς δίνει μια καταπληκτική ελληνο-μεξικάνικη συνταγή για fajitas με χοιρινό. Τι τα κάνει ελληνικά; Το ότι τα σερβίρει με κασέρι και γιαούρτι. Από εμάς είναι ναι!
700 γρ. ψαρονέφρι, κομμένο σε φέτες πάχους 2 εκ.         , 1-2 σκελίδες σκόρδου, λιωμένες, 2 πιπεριές, σε λεπτές λωρίδες (αν θέλουμε, βάζουμε μία κόκκινη και μία κίτρινη πιπεριά), 1 ξερό μέτριο κρεμμύδι, κομμένο σε λεπτές φέτες, 2 μικρές πιπεριές καυτερές τσίλι, ψιλοκομμένες, χωρίς τα σπόρια (αυξομειώνουμε την ποσότητα ανάλογα με το πόσο καυτερά θέλουμε τα φαχίτας), 2 κουτ. γλυκού κύμινο, σε σκόνη,  1 κουτ. γλυκού ξύσμα ακέρωτου λεμονιού,  1/2 κουτ. γλυκού πάπρικα καυτερή (αυξομειώνουμε την ποσότητα ανάλογα με το πόσο καυτερά θέλουμε τα φαχίτας) , 40 ml ελαιόλαδο, αλάτι, πιπέρι φρεσκοτριμμένο, 2 ώριμα αβοκάντο, καθαρισμένα  , 1/3 μάτσο φρέσκος κόλιανδρος, ψιλοκομμένος (ή μαϊντανός) , 1-2 κουτ. σούπας χυμός λεμονιού (ή όσο μας αρέσει), αλάτι, φρεσκοτριμμένο πιπέρι, 200 γρ. κασέρι Ξάνθης, τριμμένο, 200 γρ. γιαούρτι στραγγιστό, 4 μεγάλες τορτίγιες 
Σε ένα τηγάνι ζεσταίνουμε το λάδι σε δυνατή φωτιά και σοτάρουμε το κρέας για περίπου 3 λεπτά από κάθε πλευρά, μέχρι να γίνει και να ροδίσει. Πασπαλίζουμε το κρέας με αλατοπίπερο, το κύμινο, την καυτερή πάπρικα και το ξύσμα λεμονιού, το βγάζουμε με τρυπητή κουτάλα και το αφήνουμε σε ένα σκεύος.Στο ίδιο λάδι ρίχνουμε το σκόρδο, τις πολύχρωμες πιπεριές, τις πιπεριές τσίλι και το κρεμμύδι, μετριάζουμε τη φωτιά και σοτάρουμε για περίπου 2 λεπτά, μέχρι να μαλακώσουν ελαφρώς, ανακατεύοντας. Αλατοπιπερώνουμε και αποσύρουμε από τη φωτιά.Λιώνουμε τα αβοκάντο με το πιρούνι σε ένα μπολ. Ρίχνουμε τα υπόλοιπα υλικά και τα ανακατεύουμε.Ζεσταίνουμε καλά ένα σχαροτήγανο ή προθερμαίνουμε τον φούρνο στους 200° C, στη λειτουργία του αέρα.  Βάζουμε τις τορτίγιες στη σχάρα και τις ψήνουμε για 1-2 λεπτά, μέχρι να ζεσταθούν.Σε κάθε τορτίγια μοιράζουμε το κρέας, το μείγμα πιπεριάς, το τυρί, από 2 κουτ. σούπας γιαούρτι και γουακαμόλε και τυλίγουμε. 
Πιπεριές,Χοιρινό